अखरोट एक ऐसी फसल है जो मुख्य रूप से जम्मू-कश्मीर तक ही सीमित है, जिसका देश के उत्पादन में 90.30 प्रतिशत हिस्सेदारी है, इसके बाद उत्तराखंड, हिमाचल प्रदेश और अरुणाचल प्रदेश हैं. जबकि अखरोट का घरेलू उत्पादन नीचे की ओर फिसल रहा है या पिछले कुछ वर्षों में स्थिर रहा है, कैलिफ़ोर्निया अखरोट के आयात पिछले कुछ वर्षों में कई गुणा हो गया है. 2014-15 में, अमरीकी अखरोट के शिपमेंट में 84,500 पाउंड कर्नेल की वृद्धि हुई. लेकिन जितना अधिक भारत द्वारा आयात किया गया, अखरोट के घरेलू उत्पादन में उतना अधिक नुकसान हुआ. अगर भारत ने केवल कश्मीर घाटी में अखरोट उत्पादन पर ध्यान केंद्रित किया होता, तो यह लाखों युवाओं को आर्थिक प्रोत्साहन प्रदान कर सकता था. अब मुश्किलों में घिरे कश्मीर घाटी में आर्थिक परिवर्तन लाने के लिए इस पर ध्यान देने की जरुरत है.